Pam ei bod yn werth ichi adolygu eich morgais yn rheolaidd - Y Gwasanaeth Cynghori Ariannol
Ydy'ch morgais presennol yr un mor gystadleuol â'r cynigion newydd gorau sydd ar y farchnad heddiw? Gallwch arbed cannoedd – efallai miloedd – o bunnoedd drwy chwilio i weld beth sydd ar gael, felly mae'n syniad da adolygu eich morgais o leiaf unwaith y flwyddyn i weld a ddylech chi newid i gynnig gwell.
Pa mor aml ddylech chi adolygu eich morgais?
Faint allwch chi ei arbed drwy ail-forgeisio?
Cyn ichi newid
Yn ddelfrydol dylech chwilio am well bargeinion morgais yn gyson – mae rhai newydd yn dod ar y farchnad o hyd ac os nad ydych wedi eich cloi mewn bargen gyfradd sefydlog neu ddisgownt gyda thâl ad-dalu'n gynnar gall fod yn werth i chi newid eich benthycwyr (ail-forgeisio) ar unrhyw adeg.
Dysgwch pa opsiynau sydd ar gael i chi os ydych yn cael anhawster wrth geisio ailforgeisio{.
(ar ôl unrhyw ffioedd ail-forgeisio)*
£1,115 £971 £144 y mis neu £1,728 y flwyddyn
Defnyddiwch ein Cyfrifiannell morgeisi i weld faint fyddech chi'n ei arbed ar gynnig rhatach.
Defnyddiwch y dolenni isod i weld beth yw gwerth eich eiddo ac i weld faint allech chi ei arbed wrth ail-forgeisio i gyfradd is. Fodd bynnag, cyn unrhyw newid dylech bob amser ymchwilio i weld pa ffioedd fydd yn rhaid ichi eu talu – gweler 'Cadw llygad ar gostau ail-forgeisio' isod.
Chwiliwch am fathau tebyg o eiddo sydd ar werth yn ardal eich cod post ar Rightmove.
Defnyddiwch gyfrifiannell mynegai prisiau tai Nationwide.
Efallai y bydd rhaid talu costau uchel am ad-dalu'n gynnar os byddwch chi'n gadael cyn i gyfnod cloi gwreiddiol eich morgais ddod i ben. Mae'n annhebygol y bydd costau os ydych chi ar gyfradd amrywiol safonol eich benthyciwr.
Mae'n bosibl y bydd eich benthyciwr newydd yn codi ffioedd prisio a chyfreithiol arnoch chi, ond bydd y rhain yn cael eu hanwybyddu'n aml os byddwch yn cwblhau'r ail-forgeisio'n llwyddiannus. Dylech bob amser holi am y ffioedd hyn wrth gymharu cynhyrchion.
Mae'n debygol y bydd yn rhaid talu ffi gadael pan fyddwch chi'n gadael eich benthyciwr presennol. Dylech gynnwys hyn yn eich costau.
Morgais – cipolwg ar ffioedd a chostau.
Os nad oes gennych chi awydd gwneud y symiau eich hun, darllenwch ein canllaw ynghylch Dewis morgais – sut mae cael y cynnig iawn i gael gwybod a fyddai'n werth ichi ofyn i frocer morgeisi eich helpu.
Ers mis Ebrill 2014, mae darparwyr benthyciadau wedi edrych yn fwy gofalus i weld a allwch chi fforddio morgais. Mae hyn yn golygu y gall gymryd rhagor o amser nag arfer a bydd raid i chi roi prawf o'ch incwm a'ch alldaliadau.
Efallai y bydd gofyn i chi ddangos eich slipiau cyflog a chyfriflenni banc i brofi eich incwm, neu eich ffurflenni treth a chyfrifon busnes wedi eu llunio gan gyfrifydd os ydych yn hunangyflogedig.
Bydd eich alldaliadau yn cael eu rhoi yn erbyn eich incwm i weld pa mor fforddiadwy yw eich morgais. Byddant yn edrych ar eich ad-daliadau dyled eraill, biliau'r cartref a chostau byw fel teithio, gofal plant ac adloniant.
Mae hyn yn golygu y gallwch ei chael hi'n anodd ail-forgeisio gyda benthyciwr newydd. Felly, cyn ichi newid, gwiriwch eich costau ail-forgeisio a chysylltwch â'ch benthyciwr presennol i weld beth y gall ei gynnig ichi.
Os ydych ar forgais llogau yn unig fe welwch fod benthycwyr yn edrych yn fanwl ar eich cynllun ad-dalu i sicrhau ei fod ar y llwybr iawn i dalu'r benthyciad gwreiddiol ar ddiwedd y morgais. Os nad ydyw, fe allwch ei chael hi'n anodd newid i forgais llogau yn unig newydd.
Bydd benthycwyr yn derbyn cynlluniau ad-dalu gwahanol fel cynilion cyson a buddsoddiadau; defnyddio taliadau bonws yn y dyfodol gyda thystiolaeth i brofi hynny a gwerthiant ased gwerthfawr yn y dyfodol gyda thystysgrif gyfredol yn nodi ei werth.
Ar ôl i chi ddewis, bydd raid i chi roi cyfarwyddiadau manwl i'r benthyciwr am y morgais yr ydych am ei gael, faint yr ydych yn ei fenthyca, gwerth eich cartref ac am ba mor hir y bydd y morgais yn parhau.
Chwiliwch am gynigion morgais ar Money Saving Expertopens in new window.
Darllenwch ein canllaw Ail-forgeisio er mwyn lleihau costau i gael mwy o awgrymiadau ar chwilio am y gyfradd orau.